《苇航》
宋代·刘黻

世路崎岖即险滩，扁舟随处著渔芊。
主盟鸥鹭交全淡，管领江湖梦迹安。
吟定月侵蓬户静，钓閒潮打石矶寒。
即今航国真难呈，莫作寻常一苇看。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。